Miniștrii Sănătății și Cercetării nu știau despre proiectul medicului Păunescu. Cum a reacționat Vlad Voiculescu.
România putea să aibă un vaccin împotriva coronavirusului mai bun decât cel al Pfizer sau AstraZeneca. Serul ar fi putut să fie fabricat la noi în țară, pentru că noi l-am inventat. Proiectul n-a primit suficientă finanțare de la stat.
Asta spune medicul Virgil Păunescu, de la Oncogen Timișoara, care ar fi avut nevoie de 5 milioane de euro pentru testarea clinică.Germania a fost însă mult mai receptivă la această șansă de a învinge pandemia și testează deja un vaccin creat după aceleași principii și care folosește aceleași procedee.Virgil Păunescu, director la Centrul Oncogen Timişoara: "Multă incompetenţă, multă prostie, şi multă delăsare. “Lasă că fac alţii". Noi am fi putut fi cu cel mai bun vaccin posibil. Când a avut România şansa să o ia, tehnologic, înaintea celorlalţi? Niciodată, în ultimii 20-30 de ani. Am spus că suntem pe piaţă, într-un an de zile. Am fost ridiculizaţi, înjuraţi, că nu există, că nu se poate, că un vaccin durează 10 ani. Aşa este. Doar că această pandemie a pus o presiune foarte mare pe omenire, pe societate. Germania, vom constata în final, că a finanţat 10-20 de colective, care lucrează la dezvoltarea de vaccinuri, cu diverse tehnologii, de diverse tipuri. La fel se întâmplă probabil şi în Israel".Aleph News a luat legătura cu miniștrii Sănătății și Cercetării. Niciunul nu era la curent cu proiectul medicului Păunescu.Vlad Voiculescu spune că nu a găsit la minister o cerere de finanțare, iar Ciprian Teleman a cerut materialele realizate de Aleph News pe această temă, pentru a se documenta.Poate faptul că un astfel de vaccin asigură imunitate până la 17 ani în fața coronavirusului va fi argumentul decisiv pentru actualul guvern, să dea o șansă acestui ser. Vorbim acum cu Dragoș Damian, CEO Terapia Cluj.